Psalme 115 | Beibele Inthaneteng | Phetolelo ya Lefase le Lefsa
115 O se re tagafatše, o se re tagafatše hle Jehofa,+ Eupša tagafatša leina la gago+ Go ya ka botho bja gago, go ya ka therešo ya gago.+ 2 Go re’ng ditšhaba di swanetše gore:+ “Bjale o kae Modimo wa bona?”+ 3 Eupša Modimo wa rena o magodimong;+ Se sengwe le se sengwe seo a ratago go se dira, o a se dira.+ 4 Medingwana ya bona e dirilwe ka silifera le gauta,+ Ke modiro wa diatla tša motho wa lefaseng.+ 5 E na le molomo, eupša ga e kgone go bolela;+ E na le mahlo, eupša ga e kgone go bona;+ 6 E na le ditsebe, eupša ga e kgone go kwa.+ E na le nko, eupša ga e kgone go dupa.+ 7 E na le diatla, eupša ga e kgone go phophola.+ E na le dinao, eupša ga e kgone go sepela;+ Ga go na lentšu le le tšwago molomong wa yona.+ 8 Bao ba e dirago ba tla swana le yona,+ Le bohle bao ba e botilego.+ 9 Wena Isiraele, bota Jehofa;+ Ke mothuši wa gago le kotse ya gago.+ 10 Lena ba ntlo ya Arone, botang Jehofa;+ Ke mothuši wa lena le kotse ya lena.+ 11 Lena bao le boifago Jehofa, botang yena Jehofa;+ Ke mothuši wa lena le kotse ya lena.+ 12 Jehofa yena o re gopotše; o tla re šegofatša,+ O tla šegofatša ba ntlo ya Isiraele,+ O tla šegofatša ba ntlo ya Arone.+ 13 Jehofa o tla šegofatša bao ba mmoifago,+ Ba banyenyane le ba bagolo.+ 14 Jehofa o tla le okeletša,+ O tla okeletša lena le bana ba lena.+ 15 Lena le bao ba šegofaditšwego ke Jehofa,+ Yena Modiri wa legodimo le lefase.+ 16 Ge e le magodimo ona, ke magodimo a Jehofa,+ Eupša lefase o le neile bana ba batho.+ 17 Bahu bona ga ba tumiše Jah,+ E bile le ge e le mang yo a theogelago mo go homotšego, ga a mo tumiše.+ 18 Eupša ge e le rena re tla reta Jah+ Go tloga ga bjale go ya pele le go iša mehleng ya neng le neng.+ Tumišang Jah!+